පසුව මේ සම්බන්ධයෙන් බ්‍රිතාන්‍ය පාර්ලිමේන්තුවේ කමිටුවක් විමර්ශණයක් සිදුකළ අතර එමඟින් තීරණය කර ඇත්තේ සැප්තැම්බර් 04 වනදා සිට මසක කාලයක් ඉයන් පේස්ලි ජූනියර්ගේ මන්ත්‍රී ධුරය අත්හිටුවිමටයි.ශ්‍රී ලංකාවට එරෙහිව එක්සත් ජාතීන්ගේ සංවිධානයට ඉදිරිපත් වූ යෝජනාවට විරුද්ධ වන ලෙස ඉල්ලා 2014 වසරේදී එවකට බ්‍රිතාන්‍ය අග්‍රාමාත්‍යවරයාව සිටි ඩේවිඩ් කැමරන්ට ලිපියක් ද යොමු කළේ ඉයන් පේස්ලි ජූනියර් විසින්.ලක් රජයේ අනුග්‍රහයෙන් ශ්‍රී ලංකාවේ සිදුකළ සංචාරයේදී ඔහු එවකට පැවති මහින්ද රාජපක්ෂ රජයේ ඉහල පෙලේ නියෝජිතයන් ද මුණ ගැසී ඇති බව බ්‍රිතාන්‍ය මාධ්‍ය මීට පෙර වාර්තා කළා.කෙසේ වෙතත් මොහුගේ පාර්ලිමේන්තු මන්ත්‍රී ධූරය මසක කාලයක් සඳහා අත්හිටුවීමත් සමඟ බ්‍රිතාන්‍ය අගමැතිණි තෙරේසා මේ අර්බුදයකට මුහුණ දී ඇති බව විදෙස් මාධ්‍ය සඳහන් කළා.ඇගේ රජයේ සහයක පක්ෂයක් නියෝජනය කරන ඉයන් පේස්ලි නියෝජනය කරන මැතිවරණ බල ප්‍රදේශය සඳහා එහි ඡන්දදායකයින් පිරිසක් අතුරු මැතිවරණයක් ඉල්ලා සිටීම ඊට හේතුව වී තිබෙනවා.